 Ilu 25  Ilu ndị a kwa bụ ilu Sọlọmọn, nke ndị ikom Hezekaya eze Juda depụtara:Otuto Chineke bụ izobe okwu, ùgwù ndị eze bụ inyocha okwu nke ọma.Dị ka eluigwe dị nelu elu, ụwa adịrịkwa nala ala, otú ahụ ka obi ndị eze dị, a pụghị inyochapụta ya enyochapụta.E wepụsịa ifurifu ọla nọlaọcha, ha dum ga-aghọ nke a nụchara anụcha.E si nihu eze kpọpụ onye ajọ omume, ocheeze ya ga-eguzosi ike nezi omume.Achọla nsọpụrụ nihu eze, eguzokwala nebe dịịrị ndị ukwu.Nihi na ọ dị mma ka ọ sị gị: Gbagote ebe a, karịa iweda gị ala nihu onye a ma ama, bụ onye anya gị hụrụ.Ejila ọkụ ọkụ akpọ mmadụ ikpe, ka ọ ghara ịbụ na nikpeazụ, gị echewe ihe ị ga-eme mgbe mmadụ ibe gị menyere gị ihere.Gị na mmadụ ibe gị kpezie okwu, ekpughekwala okwu nzuzo onye ọzọ;ka onye na-anụ ya wee ghara imenye gị ihere, ị pụghịkwa ime ka ihe ọjọọ ị kọrọ lọghachite.Dị ka mkpụrụ osisi apụl ọlaedo nke dị nime ihe e ji ọlaọcha tụọ, otú ahụ ka okwu e kwuru noge kwesịrị ya dị.Ọla ntị e ji ọlaedo mee, na ihe ịchọ mma ọlaedo nke pụrụ iche, ka onye ji amamihe na-enye ịdọ aka ná ntị bụ ná ntị nke na-anụ ihe.Dị nnọọ ka snoo na-ajụ oyi nahụ nụbọchị owuwe ihe ubi, otú ahụ ka onye ozi kwesịrị ntụkwasị obi dị nebe ndị zigara ya nọ, nihi na ọ na-eme ka mkpụrụ obi ndị nna ya ukwu nweta ume.Dị ka ígwé ojii rujuru eruju na ifufe nke na-ezoghị mmiri, otú ahụ ka onye na-etu ọnụ banyere onyinye ụgha dị.Ndidi ka a na-eji akpali ọchịagha ime ihe, ire dị nro pụkwara ịgbaji ọkpụkpụ.Ọ bụ mmanụ aṅụ ka i nwetara? Rachaa nke ga-ezuru gị, ka ị ghara ịrachabiga ya ókè wee gbọpụta ya.Mee ka ụkwụ gị kọọ ụkọ nụlọ mmadụ ibe gị, ka ị ghara ịgbụ ya, o wee kpọ gị asị.Dị ka okpiri e ji alụ agha na mma agha nakwa akụ a pịrị apị, otú ahụ ka onye na-agbagide mmadụ ibe ya akaebe ụgha dị.Dị ka ezé gbajiri agbaji na ụkwụ na-ama jijiji, otú ahụ ka ịtụkwasị onye aghụghọ obi na-adị nụbọchị ahụhụ.Onye na-eyipụ uwe nụbọchị oyi yiri mmanya gbara ụka e tinyere akanwụ, yiekwa ọbụ abụ nke na-abụrụ onye nwere obi mwute abụ.Ọ bụrụ na agụụ na-agụ onye kpọrọ gị asị, nye ya nri ka o rie; ọ bụrụkwa na akpịrị na-akpọ ya nkụ, nye ya mmiri ka ọ ṅụọ.Nihi na ọ bụ icheku ọkụ ka ị na-awụkwasị nisi ya, ọ bụkwa Jehova ga-akwụ gị ụgwọ.Ifufe nke si nebe ugwu na-amụpụta oké mmiri ozuzo dị ka à ga-asị na ime mere ya; ire nke na-ekpughe ihe nzuzo na-akpatakwa ihu a kọchara akọcha.Ọ dị mma mmadụ ibi na nkuku elu ụlọ karịa ya na nwaanyị na-ese okwu ibi, nagbanyeghị na ọ bụ nụlọ buru ibu.Dị ka mmiri jụrụ oyi si adị mkpụrụ obi ike gwụrụ, otú ahụ ka akụkọ ọma nke si nala dị anya na-adị.Isi iyi a gbarụrụ agbarụ na olulu mmiri e mebiri emebi ka onye ezi omume bụ mgbe ọ na-ama jijiji nihu onye ajọ omume.Ịrachabiga mmanụ aṅụ ókè adịghị mma; ndị mmadụ ịchọrọ onwe ha otuto ọ bụ otuto?Dị ka obodo e tidara etida nke na-enweghị mgbidi, otú ahụ ka onye na-adịghị ejide mmụọ ya dị. 